stanford-oval/wikipedia huggingface dataset:
התנקשויות פוליטיות
התנקשויות פוליטיות שלא הסתיימו במוות > התנקשויות כושלות אחרות

תוכניות התנקשות באדולף היטלר ובכללם קשר העשרים ביולי ב-1944.
היו מספר אירועי התנקשות בחוסיין, מלך ירדן, במיוחד בימי ספטמבר השחור.
פצצה נזרקה לדלת דירתו של השר דוד פנקס ב-21 ביוני 1952; הוא נפטר פחות מחודשיים לאחר-מכן מהתקף לב.
ניסיון ההתנקשות בגולדה מאיר ב-1973
ניסיון ההתנקשות באפיפיור יוחנן פאולוס השני ב-13 במאי 1981.
ניסיון ההתנקשות בוולפגנג שויבלה ב-12 באוקטובר 1990.
ניסיון ההתנקשות באפיפיור בנדיקטוס ה-16 ב-18 בספטמבר 2010.
ניסיון התנקשות באחמד דוגאן (Ahmed Dogan) ב-19 בינואר 2013.
ניסיון ההתנקשות ביהודה גליק, בירושלים, ב-29 באוקטובר 2014.
ניסיון ההתנקשות בז'איר בולסונרו, ראש ממשלת ברזיל. בעת אספת בחירות, ב-6 בספטמבר 2018 נפצע קשה לאחר שנדקר בבטנו בידי אודליה אוליביירה איש שמאל סוציאליסטי.
ניסיון ההתנקשות בניקולאס מדורו ב-2018
ניסיונות התנקשות בוולודימיר זלנסקי ב-2022
ניסיון ההתנקשות בראש ממשלת יפן פומיו קישידה בעזרת מטען נפץ ב-2023
הערות שוליים

↑  "סקוויקי" שוחררה מהכלא אחרי יותר מ-30 שנה, גלי צה"ל און-ליין, 14 באוגוסט 2009
↑   Failed Live assassination attempt Bulgarian Politician Ahmed Dogan during speech
סימון CE

טלפון נייד של סמסונג עם סימון CE
סימון CE (באנגלית: CE marking, מצרפתית: Conformité Européenne) הוא תו סימון ותקינה אירופי שיש לסמן בו מוצרים בטרם שיווקם באזור הכלכלי האירופי, בטורקיה ובשווייץ. באמצעות הסימון היצרן או המשווק מצהיר כי המוצר עומד בתקנים האירופאיים כדוגמת דרישות בטיחות, דרישות בריאותיות או דרישות הנוגעות לאיכות. הסימון מורכב מלוגו CE, ולעיתים מספר מזהה בן 4 ספרות של גוף מאשר אירופי שהיה מעורב בתהליך הערכת העמידה של המוצר בסטנדרטים.
הכללים העומדים בבסיס הסימון

האחריות על סימון המוצר היא על מי שאחראי לשיווק המוצר באירופה, כדוגמת יצרן אירופי, יבואן או מפיץ של מוצר שיוצר מחוץ לאיחוד.
האחריות לסימון CE מוטלת על מי שמשווק את המוצר באיחוד האירופי, כלומר יצרן הממוקם באיחוד האירופי, היבואן או המפיץ של מוצר שיוצר מחוץ לאיחוד האירופי, או חברת בת אירופית של יצרן לא אירופי.
יצרן המוצר מדביק עליו את סימון ה-CE אך עליו לנקוט בצעדים מחויבים מסוימים לפני שהמוצר יכול לשאת את סימון ה-CE. על היצרן לבצע הערכת תאימות, להקים קובץ טכני ולחתום על הצהרה שנקבעה בתקנים של סוג המוצר (לדוגמה תקני האיכות של מוצרים אלקטרונים). על התיעוד להיות זמין לרשויות על פי בקשה.
על יבואני מוצרים לוודא כי היצרן מחוץ לאיחוד האירופי נקט בצעדים הנדרשים וכי התיעוד זמין על פי בקשה. על היבואנים לוודא כי תמיד ניתן ליצור קשר עם היצרן. המפיצים חייבים להיות מסוגלים להוכיח לרשויות הלאומיות שהם פעלו בזהירות הראויה ועליהם לקבל אישור מהיצרן או מהיבואן כי ננקטו הצעדים הנדרשים. אם יבואנים או מפיצים משווקים את המוצרים בשמם, הם לוקחים על עצמם את אחריות היצרן. במקרה זה עליהם לקבל מידע מספיק על תכנון וייצור המוצר, מכיוון שהם ייקחו על עצמם את האחריות החוקית כאשר הם מדביקים את סימון ה-CE.
ישנם כללים מסוימים העומדים בבסיס ההליך להדבקת הסימון:
מוצרים הכפופים להוראות מסוימות של האיחוד האירופי או תקנות האיחוד האירופי הקובעות סימון CE חייבים להיות מודבקים עם סימון ה-CE לפני שניתן יהיה לשווק אותם.
על היצרנים לבדוק, באחריותם הבלעדית, איזה חקיקה של האיחוד האירופי הם צריכים להחיל על מוצריהם.
ניתן לשווק את המוצר רק אם הוא תואם להוראות כל ההוראות והתקנות הרלוונטיות ואם הליך הערכת ההתאמה בוצע בהתאם.
היצרן מכין הצהרת תאימות של האיחוד האירופי או הצהרת ביצוע (עבור מוצרי בנייה) ומדביק את סימון ה-CE על המוצר.
אם נקבע בהנחיות או בתקנות, על צד שלישי מורשה (גוף מוסמך) להיות מעורב בהליך הערכת ההתאמה או בהקמת מערכת איכות ייצור.
אם סימון ה-CE מודבק על מוצר, הוא יכול לשאת סימונים נוספים רק אם הם בעלי משמעות שונה, אינם חופפים לסימון ה-CE ואינם מבלבלים ואינם פוגעים בקריאות ובנראות של סימון ה-CE.
מכיוון שהשגת תאימות יכולה להיות מורכבת מאוד, ישנה חשיבות רבה להערכת תאימות לסימון CE, המסופק על ידי גוף שהודיע עליה, לאורך כל תהליך סימון ה-CE, החל מאימות התכנון והקמת התיק הטכני ועד להצהרת התאימות של האיחוד האירופי. מדריך ליישום הוראות המבוססות על הגישה החדשה והגישה הגלובלית ("המדריך הכחול") פורסם לראשונה על ידי האיחוד האירופי בשנת 2000.
הכרה הדדית בהערכת תאימות

אחד העקרונות החשובים של האיחוד האירופי הוא יצירת שוק פנימי ללא גבולות פנימיים, המאפשר העברה חופשית בתוכו של מוצרים, אנשים, שירותים והון. כתוצאה מכך מוצר המשווק במדינה אחת בתוך האיחוד האירופי יכול לנוע באופן חופשי לכל מקום אחר בתוך האיחוד האירופי. עקרון ההכרה ההדדית מבטא את ההכרה ההדדית של מדינה חברה באיחוד האירופי במשטר רגולטורי של מדינה חברה אחרת בתחומים שונים, כולל בתחום התקינה. בשנת 1985 הוחל בתהליך של הרמוניזציה והאחדה בתקינה ובחקיקה הטכנית במדינות שבתחומי האיחוד האירופי. החל מאותה שנה פורסמו דירקטיבות לגבי תקנים עבור מוצרים רבים, בהן מפורטות דרישות בנוגע לבטיחות, בריאות, איכות סביבה והגנת הצרכן. הדירקטיבות מתייחסות למגוון רחב של סוגי מוצרים, כגון: צעצועים, מוצרי בניה, אביזרים למערכות גז ועוד. המדינות השונות בתוך האיחוד האירופי מחויבות לאמץ את הדירקטיבות לתוך החקיקה המדינתית שלהן. ישנם גם הסכמים בדבר הכרה הדדית בהערכת תאימות בין האיחוד האירופי לבין מדינות אחרות כגון: ארצות הברית, יפן, קנדה, אוסטרליה, ניו זילנד וישראל. לכן, סימון CE נמצא כיום על מוצרים רבים מהמדינות הללו.
ביולי 2021, במסגרת חוק ההסדרים, משרד האוצר קידם הצעה על פיה מדינת ישראל תאמץ דה־פקטו את התקינה האירופית, ותקבע כי עמידה בתקן האירופי תיעשה על סמך הצהרת יצרן בלבד. מוצרים המשווקים בשוק האירופי יוכלו להיכנס לישראל ללא צורך באישור תקן של מכון התקנים הישראלי. מטרת ההצעה היא להסיר חסמי יבוא, להגביר את התחרות ולהוריד את מחירי המוצרים לצרכן הישראלי.
ארגוני תקינה אירופיים

באירופה קיימים מספר ארגוני תקינה, הקובעים את התקנים האירופאים:
הוועדה האירופית לתקינה – European Committee for Standardizatio
הוועדה האירופית לתקינה של אלקטרוניקה – European Committee for Electrotechnical Standardization
מכון התקנים האירופי לתקשורת -  European Telecommunications Standards Institute
במטרה לזרז את ההתאמה ברמה הבין-לאומית בין התקנים השונים, נוטות ועדות התקינה האירופאיות לאמץ תקנים בין-לאומיים או להשתמש בהם כבסיס להכנת תקנים אירופאיים. תקנים של ארגונים דוגמת ארגון התקינה הבינלאומי ואיגוד הטלקומוניקציה הבינלאומי.
ראו גם

סימון מדינת מוצא
תווי סימון ותקינה
הערות שוליים

1 2  יוסף טמלר, לאמץ בארץ את התקינה של האיחוד האירופי, באתר לשכת המסחר תל אביב והמרכז, 4 בינואר 2012
↑   מירב ארלוזורוב, משרד האוצר מקדם: מסלול חופשי ליבוא מאירופה; מכון התקנים ישנה את תפקידו, באתר TheMarker‏, 1 ביולי 2021
| --- | --- |
בקרת זהויות :  GND: 4350944-7
מרלין אוטי

מרלין ג'ויס אוטי (באנגלית: Merlene Joyce Ottey; נולדה ב-5 במאי 1960 בג'מייקה) היא אתלטית לריצות קצרות שייצגה את מולדתה ג'מייקה ומ-2002 את סלובניה אליה היגרה. היא אלופת עולם בעלת מספר שיא של 14 מדליות מהן 3 מדליות זהב, היא זכתה ב-9 מדליות אולימפיות (3 מדליות כסף ו-6 מדליות ארד) מספר שיא לנשים אך מעולם לא זכתה במדליית זהב. היא שיאנית העולם הנוכחית (2017) בריצת 200 מטר באולם.
אוטי מכונה "מלכת המסלול" בשל גילה המתקדם והקריירה הארוכה שלה והישגיה הרבים.
קריירה תחרותית > רקע

אוטי נולדה בעיירה פונדסייד בג'מייקה. רביעית מ-7 אחים ואחיות, קיבלה את ההשראה לרוץ מבן ארצה דון קווארי, לאחר שהאזינה לשידור הרדיו שתיאר את זכייתו במדליית הזהב בריצת ה-200 מטר במשחקים האולימפיים של מונטריאול 1976. אוטי החלה להתאמן ובתוך זמן קצר קטפה תארים רבים בתחרויות אזוריות. ההישג המשמעותי הראשון שלה היה בשנת 1979, לאחר שזכתה במדליית הארד בריצת ה-200 מטר במשחקים הפאן-אמריקאים. עבור אוטי הייתה זו ההופעה הרשמית הראשונה בתחרות בינלאומית.
בשנת 1979 החלה אוטי ללמוד באוניברסיטת נברסקה שבארצות הברית. בתקופה זו החל לדרוך כוכבה של האתלטית. בתקופת הלימודים (1979–1982) זכתה אוטי 25 פעמים בתואר All American. היא זכתה 7 פעמים בתוארי האולמות ובמספר דומה של תארים בתחרויות המסלול. בשנת 1982 החזיקה ב-9 מתוך עשרת הזמנים המהירים ביותר בעולם בריצת 300 יארד.
בשנת 1980 זכתה אוטי לראשונה בתואר "אשת הספורט של השנה" בג'מייקה. הישג ששוחזר על ידיה 11 פעמים נוספות במרוצת השנים שלאחר מכן. בשנת 1984 סיימה את לימודיה האוניברסיטאיים והוסמכה כבעלת תואר ראשון באמנות. באותה שנה נישאה לאתלט האמריקאי נתנאל (נט) פייג' (ממנו התגרשה שנים לאחר מכן).
קריירה תחרותית > שיא הקריירה

מרלין אוטי נחשבת כאחת האתלטיות המצליחות ביותר בתולדות האתלטיקה הקלה העולמית. אוטי צברה 46 מדליות באירועים הגדולים ביותר של האתלטיקה הקלה העולמית. היא השתתפה עד כה ב-7 משחקים אולימפיים. 6 פעמים היא ייצגה את מולדתה ג'מייקה, ואילו פעם אחת היא ייצגה את מדינתה החדשה סלובניה, לאחר שהתאזרחה שם בשנת 2002. אוטי זכתה עד כה ב-8 מדליות אולימפיות (יותר מכל אתלטית אחרת, למעט אליסון פליקס) אולם אף לא אחת מהן מזהב, ב-14 מדליות באליפויות העולם באצטדיון (יותר מכל אתלט גבר או אישה בהיסטוריה של האתלטיקה) ו-6 מדליות באליפויות עולם באולמות. סך-הכל 28 מדליות במפעלים הבכירים ביותר של האתלטיקה הקלה הבינלאומית. בנוסף, זכתה במדליות רבות נוספות (18) בתחרויות בינלאומיות כגון המשחקים הפאן-אמריקאיים, המשחקים הקריביים, משחקי חבר העמים ובתחרויות נוספות.
קריירה תחרותית > המפסידנית הנצחית

למרות שלל המדליות חסר התקדים, נדבקה לאוטי תווית "המפסידנית הנצחית". הסיבה לכך נעוצה בעובדה שאוטי שתמיד ידעה להיות ברגעים הגדולים ביותר, להיראות נפלא בסיבובים המוקדמים - ולהפסיד בריצות הגמר שאותן סיימה במרבית המקרים במקום השלישי. אכזרית מכולן הייתה עבורה ריצת הגמר ל-100 מטר באליפות העולם בשטוטגרט ב-1993. אוטי הפסידה על חודה של אלפית השנייה לאמריקאית גייל דיברס (לשתיהן אגב נקבע זמן זהה של 10.82 שניות). לוח התוצאות באצטדיון בישר כי דיברס ניצחה בתוצאה של 10.81 שניות, אולם ערעור של המשלחת הג'מייקנית שלח את אנשי חדר הבקרה לפענוח נוסף של סרט הצילום. דקות רבות של מתח עברו על אוטי בעוד אנשי הפוטו-פיניש מנסים לפענח מי מהשתיים חצתה ראשונה את קו הגמר. בסופו של דבר נקבע לשתיים זמן זהה. מדליית הזהב חמקה לאוטי על חודו של ס"מ בודד. בטקס הענקת המדליות זכתה אוטי למחיאות כפיים במשך שתי דקות ברציפות.
כמה ימים לאחר מכן זכתה אוטי לראשונה בחייה במדליית זהב אישית באליפות העולם. היא ניצחה על חודן של שתי מאיות השנייה בתוצאה של 21.98 שניות, את האמריקאית גוון טורנס. את ההישג הזה היא שחזרה באליפות העולם שהתקיימה בגטבורג, שוודיה שנתיים לאחר מכן. בריצת הגמר ל-200 מטר, חצתה אלופת ה-100 טורנס את קו הגמר ראשונה אולם מצלמות הטלוויזיה קלטו את דריכתה על הקו המפריד בין השבילים וטורנס נפסלה. אוטי שהגיעה שנייה בריצה קודמה למקום הראשון ובכך הגנה על תוארה העולמי לאחר שניצחה את אירינה פריבלובה מרוסיה. לשתיהן נקבע זמן זהה של 22.12 שניות. בריצת ה-100 באותה אליפות היא סיימה במקום השני.
קריירה תחרותית > לקראת בייג'ינג

ב 22 ביולי 2008 נסתם הגולל עבור השתתפותה של אוטי בת ה-48 משחקיים האולימפיים בבייג'ינג. בתחרות הקריטריון האחרונה, פספסה ב-28 מאיות את הרף, שהיה שולח אותה לאולימפיאדה כאשר קבעה 11.70.
בכך נחסמה סופית אפשרותה לזכות במדליית זהב אולימפית, וכן להיות לאצנית הראשונה בהיסטוריה שמשתתפת בשמונה משחקים אולימפיים.
בדיון שנערך בבית משפט ב-5 באוקטובר 2007, הודתה האתלטית האמריקאית מריון ג'ונס כי השתמשה בסמים אסורים בין 1999 ל-2001, ובכלל זה גם כאשר ניצחה בריצה ל-100 מטרים באולימפיאדת סידני, שם דורגה אוטי במקום הרביעי.
בעקבות כך, נשללו מג'ונס כל המדליות וההישגים בהם זכתה באולימפיאדת סידני, ואילו אוטי קודמה למקום השלישי באותה הריצה, כאשר מוענקת לה אחר כבוד מדליית הארד.
הישגים בולטים > שיאים > במגרש פתוח

ריצת 100 מטר: 10.74 שניות, 07/09/1996 (מקום 6 ברשימת כל הזמנים)
ריצת 200 מטר: 21.64 שניות, 13/09/1991 (מקום 3 ברשימת כל הזמנים)
הישגים בולטים > שיאים > באולם

ריצת 60 מטר: 6.96 שניות, 14/02/1992 (מקום 4 ברשימת כל הזמנים)
ריצת 200 מטר: 21.87 שניות, 13/02/1993 (שיא עולם)
הישגים בולטים > הישגים נוספים

האתלטית הראשונה שירדה מגבול ה-7 שניות ב-60 מטר באולם.
ירדה מגבול ה-11 שניות ב-100 מטר כ-67 פעמים.
בעלת התוצאה המשולבת הטובה בעולם ל-100 ו-200 מטר באותו יום (10.90 שניות; 21.77 שניות).
באליפות העולם בגטבורג ב-1995, הפכה לאתלטית המבוגרת בעולם הזוכה במדליית זהב כאשר הייתה בת-35 ו-92 ימים.
באליפות העולם באתונה ב-1997, הפכה למדליסטית המבוגרת כאשר סיימה שלישית כשהייתה בת 37 ו-90 יום.
באולימפיאדת סידני, הפכה למדליסטית האולימפית המבוגרת ביותר כאשר סיימה עם נבחרתה (ג'מייקה) במקום השני במרוץ השליחים 4X100.
ישראל באירוויזיון 1977

ישראל השתתפה באירוויזיון 1977 עם השיר אהבה היא שיר לשניים שבוצע על ידי אילנית. התחרות התקיימה בלונדון, בירת בריטניה.
לפני האירוויזיון > בחירת המבצע

ב-26 בנובמבר 1976 פורסם שוועדה מטעם רשות השידור בחרה בזמרת אילנית לייצג את ישראל באירוויזיון 1977.
לפני האירוויזיון > בחירת השיר

ב-28 בינואר 1977 פורסם שנבחר השיר "אהבה היא שיר לשניים" לייצג את ישראל בתחרות, מתוך 5 שירים שהוקלטו על ידי אילנית והוגשו לוועדה מטעם רשות השידור. בין השירים שהוגשו היה השיר "ולנטינו", שאותו ביצעה גלי עטרי בפסטיבל הזמר והפזמון 1978, הוועדה ברשות השידור החליטה שהשיר אינו מתאים לייצג את ישראל באירוויזיון.
באירוויזיון

אילנית הופיעה ה-11 בסדר ההופעה בתחרות ב-Wembley Conference Centre בלונדון, אחרי יוון ולפני שווייץ. בסיום ההצבעה קיבל השיר 49 נקודות והגיע למקום ה-11 מתוך 18. חבר השופטים הישראלי העניק את 12 הנקודות שלו לאירלנד. בשל בעיות תקציביות נאלצה רשות השידור לבטל את זמרי הליווי מישראל, ולכן רשות השידור קיימה אודישנים לזמרי ליווי באנגליה שבסופם נבחרו שלוש זמרות ליווי. הדובר הישראלי, שחשף את תוצאות ההצבעה הישראלית בגמר, היה יצחק שמעוני.
באירוויזיון > נקודות שהוענקו לישראל

| שופטים> ציון | שופטים> מדינות | שופטים> סך הכל |
| --- | --- | --- |
| 12 נקודות |  | 0 נקודות |
| 10 נקודות |  שווייץ | 10 נקודות |
| 8 נקודות |  | 0 נקודות |
| 7 נקודות |  אירלנד,  מונקו | 14 נקודות |
| 6 נקודות |  ספרד | 6 נקודות |
| 5 נקודות |  הולנד,  נורווגיה | 10 נקודות |
| 4 נקודות |  | 0 נקודות |
| 3 נקודות |  אוסטריה,  שוודיה | 6 נקודות |
| 2 נקודות |  צרפת | 2 נקודות |
| נקודה אחת |  בלגיה | נקודה אחת |
| סך הכל | 10 מדינות | 49 נקודות |
באירוויזיון > נקודות שישראל העניקה

| שופטים> ציון | שופטים> מדינות |
| --- | --- |
12 נקודות:  אירלנד
10 נקודות:  צרפת
8 נקודות:  הממלכה המאוחדת
7 נקודות:  פינלנד
6 נקודות:  בלגיה
5 נקודות:  גרמניה
4 נקודות:  שווייץ
3 נקודות:  יוון
2 נקודות:  מונקו
נקודה אחת:  הולנד
סך הכל: 10 מדינות
ראו גם

אירוויזיון 1977
ישראל באירוויזיון
אהבה היא שיר לשניים
אילנית
הערות שוליים

↑  "אילנית תייצג את ישראל באירווויזיון '77". מעריב. 1976-11-26.
↑  אילנית תשיר את אהבה היא שיר לשניים באירוויזיון, באתר מעריב, ‏28 בינואר 1977
↑  אהבה היא שיר לשניים בביצוע אילנית לאירוויזיון, באתר דבר, ‏28 בינואר 1977
↑  השיר מישראל במקום 11 בתחרות האירוויזיון, באתר מעריב, ‏8 במאי 1977
1 2  Detailed voting results
כרואן חלבי

כרואן חלבי (בערבית: كروان حلبي; נולדה בשנת 1995) היא אתלטית דרוזית-ישראלית ושיאנית ישראל הדרוזית הראשונה בריצת 1000 מטר. היא אלופת ישראל במרוצי שדה (2019, 2020 ו-2021), מרוצי הרים (2019), 10 ק"מ כביש (2018) ו-5 ק"מ כביש (2022). חלבי היא מהנדסת ביו-רפואית וסטודנטית לתואר שני עם תזה בטכניון.
ביוגרפיה

חלבי נולדה בירושלים למשפחה דרוזית, הילדה הרביעית מתוך חמישה ילדים. אביה היה קצין במשמר הגבול. גדלה בכפר דלית אל-כרמל בו למדה בבית ספר יסודי. בחטיבת הביניים החלה להתאמן בריצה.
שיאים אישיים > אצטדיון וכביש

ריצת 800 מטר: 2:09.93 דקות (2021)
ריצת 1000 מטר: 2:43.99 דקות (2022), שיא ישראל
ריצת 1500 מטר: 4:16.46 דקות (2024)
ריצת 3000 מטר: 9:19.08 דקות (2021)
ריצת 3000 מטר מכשולים: 9:55.76 דקות (2022)
ריצת 5000 מטר: 16:48.27 דקות (2021)
ריצת 5 ק"מ כביש: 16:20 דקות (2022)
ריצת 10,000 מטר: 33:48.45 דקות (2021)
ריצת 10 ק"מ: 33:53 דקות (2022)
ריצת 15 ק"מ: 55:17 דקות (2021)
הערות שוליים

↑  אסי ממן, הראשונה: כרואן חלבי שברה שיא ישראלי בן 25 שנה, באתר ynet, 15 בפברואר 2022
↑  צפורה רומן, "אני האתלטית הדרוזית הראשונה שזכתה באליפות ישראל", באתר ynet, 30 ביוני 2024
↑  אחרי 25 שנה, כרואן חלבי קבעה שיא ישראלי חדש ב-1000 מטר, באתר www.iaa.co.il (בעברית)
1 2  loglig
↑  מבט למרוץ, באתר raceview.net
| --- | --- |
בקרת זהויות :  World Athletics: 14897473
פרובה 2

| --- | --- |
איור של הלוויין פרובה 2 בחלל
איור של הלוויין פרובה 2 בחלל
 מידע כללי
 סוכנות חלל:  סוכנות החלל האירופית
 מפעיל:  European Space Security and Education Centre 
 יצרן:  Verhaert, בלגיה
 תאריך שיגור:  2 בנובמבר 2009
 משגר:  רוקוט
 אתר שיגור:  Plesetsk Cosmodrome Site 133 
 http://www.esa.int/esaMI/Proba_web_site/index.html
 משימה
 סוג משימה:  לוויין חישה מרחוק ומדגים טכנולוגי
 לוויין של:  כדור הארץ
 מסלול:  SSO
 נטייה:  98.2314 מעלה 
 אפואפסיד:  700 ק"מ
 פריאפסיד:  700 ק"מ
 זמן הקפה:  99.04 דק' 
 משך המשימה הכולל:  2 בנובמבר 2009 – הווה (15 שנים) 
 משך המשימה:  שנתיים
 מידע טכני
 משקל בשיגור:  130 ק"ג
 משקל:  130 ק"ג 
 קישורים חיצוניים
 מספר קטלוג לוויינים:  36037
 מאגר המידע הלאומי:  2009-059B
 
פרובה 2 (PROBA2, ראשי תיבות של Project for On-Board Autonomy) הוא לוויין קטן שתוכנן ונבנה על ידי סוכנות החלל האירופית ושוגר ב-2 בנובמבר 2009. זהו הלוויין השני בסדרת הלוויינים הקטנים והזולים של סוכנות החלל האירופית שנועדו להדגים טכנולוגיות שונות ליישומי חלל.
המטע"דים המדעיים

בלוויין פרובה 2 מותקנים ארבעה מטע"דים מדעיים, למגוון ניסויים בחלל:
SWAP (Sun watcher using APS detectors and image processing) - מכשיר לחקר מזג האוויר בשמש
LYRA (Lyman alpha radiometer) - רדיומטר חלקיקי אלפא
TPMU (Thermal plasma measurement unit) - מכשיר מדידת פלזמה
DSLP (Dual segmented Langmuir probe )
ראו גם

פרובה 1
פרובה 3
The Fox (What Does the Fox Say?)

"The Fox (What Does the Fox Say?)" (בתרגום חופשי לעברית: "השועל (איך עושה שועל?)") הוא סינגל וסרטון וויראלי של הצמד הקומי הנורווגי, יילוויס. הווידאו קליפ, שפורסם ב-3 בספטמבר 2013, היה הסרטון הטרנדי המוביל ביותר לשנת 2013 ביוטיוב. נכון למאי 2021, לווידאו קליפ יש יותר ממיליארד צפיות ביוטיוב. השיר הגיע למקום הראשון במצעד הסינגלים הנורווגי, והצליח להגיע, בשיאו, למקום השישי בבילבורד הוט 100 למשך שלושה שבועות רצופים. עד להוצאתו של השיר "Am I Wrong" של ניקו ווינץ (אנ') בארצות הברית, השיר היה השיר המדורג ביותר של אמן נורווגי שהופיע בבילבוד הוט 100, אחרי "Take on Me" של א-הא.
במקור, השיר היה "אנטי-להיט", שהופק כחלק מהעונה החדשה של הצמד בתוכנית האירוח הנורווגית, I kveld med YLVIS (אנ'), והועלה ליוטיוב כטיזר, "The Fox", "נוצר כדי להיכשל", נהפך לוויראלי, ונהיה שיר "הפריצה" של יילוויס, ומשך תשומת לב בינלאומית להרכב. ב-2013, הצהירה יילוויס כי לא היו תוכניות להוציא אלבום שמכליל את השיר או כל המשך אליו.
נכון לדצמבר 2021, לשיר יש יותר מ-136 מיליון השמעות בספוטיפיי.
רשימות השמעה

| גרסת הורדה דיגיטלית> מס' | גרסת הורדה דיגיטלית> שם | גרסת הורדה דיגיטלית> משך | גרסת הורדה דיגיטלית>  | גרסת הורדה דיגיטלית>  | גרסת הורדה דיגיטלית>  | גרסת הורדה דיגיטלית>  | גרסת הורדה דיגיטלית>  | גרסת הורדה דיגיטלית>  | גרסת הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | The Fox (What Does the Fox Say?)  | 3:33 |  |  |  |  |  |  |  |
| 2. | The Fox (גרסת מיקס מורחב)   | 4:37 |  |  |  |  |  |  |  |
| 3. | The Fox (גרסת קטע כלי)   | 4:26 |  |  |  |  |  |  |  |
| 4. | The Fox (גרסת א-קלפה)   | 3:11 |  |  |  |  |  |  |  |
| משך כולל: | משך כולל: | 19:07 |  |  |  |  |  |  |  |
| גרסת CD> מס' | גרסת CD> שם | גרסת CD> משך | גרסת CD>  | גרסת CD>  | גרסת CD>  | גרסת CD>  | גרסת CD>  | גרסת CD>  | גרסת CD>  |
| --- | --- | --- | --- | --- | --- | --- | --- | --- | --- |
| 1. | The Fox  | 3:33 |  |  |  |  |  |  |  |
| 2. | The Fox (גרסת קטע כלי)   | 4:25 |  |  |  |  |  |  |  |
| משך כולל: | משך כולל: | 7:58 |  |  |  |  |  |  |  |
מיקומי שיא

|   ‏‏‏  מצעדים ודירוגים (2013–2014)> מדינה |   ‏‏‏  מצעדים ודירוגים (2013–2014)> מצעד |   ‏‏‏  מצעדים ודירוגים (2013–2014)> מיקום שיא |   ‏‏‏  מצעדים ודירוגים (2013–2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 14 |  |
|  אוסטרליה | מצעד הסינגלים האוסטרלי | 9 |  |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | 6 |  |
|  גרמניה | GfK – טופ 100 | 29 |  |
|  דנמרק | היטליסטן | 9 |  |
|  הונגריה | Rádiós Top 40 | 19 |  |
|  הממלכה המאוחדת | מצעד הסינגלים הבריטי | 17 |  |
|  ולוניה | אולטראטופ 40 | 6 |  |
|  יפן | יפן הוט 100 | 30 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 4 |  |
|  סקוטלנד | מצעד הסינגלים הסקוטי | 10 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 31 |  |
|  צ'כיה | ČNS IFPI | 12 |  |
|  צרפת | SNEP | 135 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 19 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 45 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 99 |  |
|  ארצות הברית | בילבורד הוט 100 | 73 |  |
|  הממלכה המאוחדת | מצעד הסינגלים הבריטי | 129 |  |
|  שוודיה | סוורייטופליסטן | 59 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| קנדה (Music Canada) | זהב | 40,000 |
| ניו זילנד (RMNZ) | זהב | 7,500 |
| נורווגיה (IFPI Norway) | פלטינה 12× | 120,000 |
| הממלכה המאוחדת (BPI) | כסף | 200,000 |
| ארצות הברית (RIAA) | פלטינה | 1,367,000 |
סטרימינג
| דנמרק (IFPI Denmark) | זהב | 900,000 |
היסטוריית יציאות לאור

| מדינה | תאריך | פורמט | חברת תקליטים | הערות |
| --- | --- | --- | --- | --- |
| נורווגיה | 2 בספטמבר 2013 | הורדה דיגיטלית | פרלופון מיוזיק נורווגיה |  |
| ארצות הברית | 16 בספטמבר 2013 | הורדה דיגיטלית | פרלופון מיוזיק נורווגיה |  |
| דרום קוריאה | 10 בספטמבר 2013 | הורדה דיגיטלית | וורנר מיוזיק קוריאה |  |
| גרמניה | 11 באוקטובר 2013 | CD | פרלופון |  |
ראו גם

שועל
ייצוג לשוני של קולות בעלי חיים
הערות שוליים

↑  Couch, Aaron (11 בדצמבר 2013). "Ylvis' 'The Fox' Is YouTube's Top Trending Video of 2013". The Hollywood Reporter. ארכיון מ-2021-02-25. נבדק ב-13 בדצמבר 2013. {{cite news}}:  (עזרה)
↑  Hartley, Matt (11 בדצמבר 2013). "What does the fox say? Who knows ... but it's YouTube's most watched video of 2013". Financial Post. ארכיון מ-2015-03-26. נבדק ב-11 בדצמבר 2013. {{cite news}}:  (עזרה)
↑  tvnorge (3 בספטמבר 2013). "Ylvis — The Fox (What Does the Fox Say?) [Official music video HD]". YouTube. ארכיון מ-2015-06-17. נבדק ב-19 באוקטובר 2013. {{cite web}}:  (עזרה)
↑  Ylvis - The Fox (What Does The Fox Say?) [Official music video HD], נבדק ב-2021-05-12
↑  Dawn, Randee (11 באוקטובר 2013). "What Does the Fox Say?' Ylvis answer ultimate question on TODAY". The Today Show. ארכיון מ-2021-02-25. נבדק ב-19 באוקטובר 2013. {{cite web}}:  (עזרה)
↑  Marchese, David (15 באוקטובר 2013). "120,000,000 Ylvis Fans Can't Be Wrong". Spin. ארכיון מ-2021-03-08. נבדק ב-19 באוקטובר 2013. {{cite web}}:  (עזרה)
↑  The Fox (What Does the Fox Say?), נבדק ב-2021-05-12
↑  "The Fox (What Does the Fox Say?) - Single". iTunes. 2 בספטמבר 2013. ארכיון מ-2018-11-16. נבדק ב-7 בדצמבר 2013. {{cite web}}:  (עזרה)
↑  "The Fox (What Does the Fox Say?): Ylvis: MP3 Downloads". Amazon.com. 16 בספטמבר 2013. ארכיון מ-2021-03-13. נבדק ב-7 בדצמבר 2013. {{cite web}}:  (עזרה)
↑  "The Fox — Ylvis". MelOn. LOEN Entertainment. 10 בספטמבר 2013. אורכב מ-המקור ב-11 במרץ 2014. נבדק ב-7 בדצמבר 2013. {{cite web}}:  (עזרה)
↑  "The Fox (2track)". Amazon.de (בגרמנית). 11 באוקטובר 2013. ארכיון מ-2021-03-18. נבדק ב-7 בדצמבר 2013. {{cite web}}:  (עזרה)
| --- | --- |
בקרת זהויות :  MusicBrainz release group: 59a8bd2f-edc3-4c0f-be54-8bdbe18d8c98  MusicBrainz work: da72c685-122a-4a83-882c-5fa68706c4c3
בוץ' ריינולדס

הארי "בוץ'" ריינולדס (באנגלית: Harry "Butch" Reynolds; נולד ב-8 ביוני 1964) הוא אצן אמריקאי בעבר, אלוף אולימפי (סיאול 1988), אלוף עולם (רומא 1987, שטוטגרט 1993 וגטבורג 1995)  ושיאן העולם הנוכחי בריצת שליחים 4x400 מטר ושיאן עולם בעבר בריצת 400 מטר.
ביוגרפיה

ריינולדס נולד באקרון, אוהיו.
תחילת הקריירה העולמית של ריינולדס החלה באליפות העולם באתלטיקה בשנת 1987 שנערכה ברומא, איטליה שבה זכה בשתי מדליות, זהב וארד. מדליית ארד בריצת 400 מטר, בתוצאה של 44.80 שניות אחרי תומאס שנלבה ממזרח גרמניה (44.33 שניות) ואינוסנט אגבוניקה מניגריה (44.56 שניות) ומדליית זהב בריצת שליחים 4x400 מטר בשיא תחרות חדש של 2:57.29 דקות.